
PARLAMENTUL ROMÂNIEI

CAMERA DEPUTAŢILOR

COMISIA PENTRU ÎNVĂŢĂMÂNT,

ŞTIINŢĂ, TINERET ŞI SPORT

Bucureşti, 28 mai2001
Nr.8/XVIII/9








       RAPORT

În urma examinării proiectului  de Lege privind aprobarea Ordonanţei de urgenţă a guvernului nr.206/2000 pentru modificarea şi completarea Legii învăţământului nr.84/1995, în şedinţa din 23 mai 2001, propunem ca acesta să fie supus spre dezbatere şi adoptare cu următoarele amendamente:
	Nr.

crt.
	Textul iniţial  
	Text adoptat de Comisie
	Motivare

	1.
	Articolul I. Legea învăţământului nr.84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare, se modifică şi se completează după cum urmează:


	Articolul I. Legea învăţământului nr.84/1995, republicată în Monitorul Oficial al României, Partea I, nr.606 din 10 decembrie 1999, cu modificările şi completările ulterioare, se modifică şi se completează şi va avea următorul cuprins:
	Textul articolului corespunde normelor de tehnică legislativă prevăzute în Legea nr.24/2001

	2.
	
	Alineatul (4) al articolului 166 se modifică şi va avea următorul cuprins:

(4) Baza materiala a institutiilor de invatamant superior de stat este de drept proprietatea acestora.  Ministerul Educaţiei şi Cercetării este împuternicit să emită certificate de atestare a dreptului de proprietate pentru instituţiile de învăţământ superior, pe baza documentaţiei înaintate de către acestea.
	Majoritatea instituţiilor de învăţământ superior nu dispun de certificate de proprietate sau titluri de proprietate.



	3.
	1 Alineatele (4.1) şi (4.2) ale articolului 166 vor avea următorul cuprins: 

“(4.1) Terenurile şi clădirile în care îşi desfăşoară activitatea unităţile de învăţământ preuniversitar de stat – grădiniţe, şcoli generale (primare şi gimnaziale), licee, grupuri şcolare, seminarii teologice, şcoli profesionale şi şcoli postliceale – fac parte din domeniul public al comunelor, oraşelor şi municipiilor în a căror rază îşi desfăşoară activitatea. Celelalte componente ale bazei materiale sunt de drept proprietatea unităţilor de învăţământ preuniversitar de stat.
	 După alineatul (4) al articolului 166 se introduc patru alienate noi, 41 – 44 , cu următorul cuprins:

“41 Terenurile şi clădirile în care îşi desfăşoară activitatea unităţile de învăţământ preuniversitar de stat – grădiniţe, şcoli generale - primare şi gimnaziale -,  licee, grupuri şcolare, seminarii teologice, şcoli profesionale şi şcoli postliceale – fac parte din domeniul public al comunelor, oraşelor, municipiilor, judeţelor sau a municipiului Bucuresti, în a căror rază teritorială îşi desfăşoară activitatea şi trec în administrarea inspectoratelor şcolare judeţene respectiv, inspectoratului şcolar al municipiului Bucureşti, în condiţiile legii. Celelalte componente ale bazei materiale sunt de drept proprietatea unităţilor de învăţământ preuniversitar de stat.
	Propunem ca textul din ordonanţa de urgenţă nr.206/2000 să se completeze prin precizarea dreptului de administrare, deoarece s-ar elimina eventualele situaţii conflictuale între consiliile locale şi conducerile unităţilor de învăţământ  cu privire la administrarea bazei materiale a învăţământului.

Considerăm oportună completarea deoarece unităţile de învăţământ sunt subordonate inspectoratelor şcolare, iar administrarea bunurilor din baza materială trebuie făcută doar în scopul asigurării unei bune desfăşurări a procesului educativ. 

Având în vedere competenţele Ministerului Educaţiei şi Cercetării în ceea ce priveşte organizarea şi aprobarea reţelei şcolare, înfiinţarea sau reorganizarea unităţilor de învăţământ în funcţie de necesităţile sociale şi de ordin educaţional, se impune trecerea dreptului de administrarea asupra terenurilor şi clădirilor în care îşi desfăşoară activitatea unităţile de învăţământ preuniversitar către inspectoratele şcolare judeţene, în calitatea lor de organe de specialitate, descentralizate ale MEC în teritoriu. Trecerea dreptului de administrare către inspectoratele şcolare prin prezenta lege este în concordanţă cu prevederile art.135 (5) din Constituţie, art.3 din Lg.nr.213/1998, art.142 Lg.nr.84/1995, republicată, şi a Legii nr.215/2001 art.38 lit.g.

	4.
	(4.2) Terenurile şi clădirile în care îşi desfăşoară activitatea unităţile de învăţământ special de stat fac parte din domeniul public judeţean, respectiv al municipiului Bucureşti, şi sunt in administrarea consiliului judeţean, respectiv a consiliilor locale ale sectoarelor municipiului Bucureşti, in a caror raza teritorială îşi desfăşoară activitatea. Celelalte componente ale bazei materiale ale unităţilor de învaţamânt special de stat sunt de drept proprietatea acestora”.
	(42) Terenurile şi clădirile în care îşi desfăşoară activitatea unităţile de învăţământ special de stat fac parte din domeniul public judeţean, respectiv al municipiului Bucureşti, şi trec în administrarea inspectoratelor şcolare judeţene respectiv al inspectoratului şcolar al municipiului Bucureşti.

Bunurile imobile trecute în administrarea serviciilor descentralizate pentru protecţia drepturilor copilului din subordinea consiliilor judeţene, în temeiul art.3 din Hotărârea Guvernului nr.261/2000, trec în administrarea inspectoratelor şcolare.
	În urma evaluării situaţiei copiilor din şcolile speciale, s-a constatat faptul că numărul copiilor instituţionalizaţi ( fără familie ) este foarte mic. Procesul instructiv-educativ în cadrul unităţilor de învăţământ special se asigură şi în afara orelor de curs cu personal calificat (pregătirea temelor, activităţi de socializare, ş.a.). În prezent, numărul personalului implicat în aceste activităţi s-a dublat datorită încadrarării de personal cu atribuţii similare cu cele ale personalului din învăţământ în cadrul servicilor specializate pentru protecţia dreptuirilor copilului din cadrul Consiliilor Judeţene. Acest fapt a condus la creşterea implicită a cheltuielilor de personal suportate din bugetele acestora. 

Se impune o administrare unitară a întregului patrimoniu al unităţilor de învăţământ special precum şi asigurarea unitară a întregului process de educaţie, instruire, supraveghere şi socializare a copiilor în vederea realizării obiectivelor învăţământului special stipulate de Legea învăţământului nr.84/1995, republicată.

După consultarea reprezentanţilor consiliilor judeţene, a Ministerului Administraţiei Publice şi a A.N.P.D.C. în cadrul reuniunii din data de 17 mai 2001, având ca temă analizarea propunerilor de modificare şi completare ale OUG nr.206/2001, s-a căzut de comun accord asupra unificării patrimoniului unităţilor de învăţământ special sub un singur administrator şi abrogarea dispoziţiilor contrare din HG nr.261/2000 .



	5.
	
	 “43 Schimbarea destinaţiei bazei materiale a instituţiilor şi unităţilor de învăţământ preuniversitar se poate realiza numai cu avizul conform al Ministrului Educaţiei şi Cercetării.

Instrăinarea sau schimbarea destinaţiei bunurilor din baza materială a învăţământului fără avizul Ministrului Educaţiei şi Cercetării constituie infracţiune şi se pedepseşte conform legii penale.

Actele de înstrăinare sau schimbare a destinaţiei bunurilor din baza materială a învăţământului, fără avizul Ministerului Educaţiei şi Cercetării,  sunt nule.”
	Acest text este în concordanţă cu prevederile art.141 alin.1 lit a din legea învăţământului unde se arată că  MEC coordonează şi controlează sistemul naţional de învăţământ.

Administrarea bunurilor din baza materială a învăţământului, presupune şi asigurarea stabilităţii acesteia, în scopul desfăşurării normale a procesului de învăţământ.

Deşi conducerea unităţilor administrative teritoriale are dreptul de dispoziţie în ceea ce priveşte schimbarea destinaţiei, precum şi trecerea în proprietatea privată a unităţii administrative teritoriale atunci când interesul public nu se mai justifică, se impune a solicita avizul conform al titularului dreptului de administrare.

Trecerea dreptului de administrare către inspectoratele şcolare prin prezenta lege este în concordanţă cu prevederile art.135 (5) din Constituţie, art.3 din Lg.nr.213/1998, art.142 Lg.nr.84/1995, republicată, şi a Legii nr.215/2001 art.38 lit.g.

Introducerea unei sancţiuni pentru nerespectarea cu rea credinţă a dispoziţiilor legale care ar duce la perturbarea gravă a procesului de învăţământ este absolut necesară, în caz contrar norma ar rămâne doar dispozitivă nu imperativă, nerealizându-se scopul pentru care a fost introdusă.

Exceptia a fost introdusă în ideea de a permite instituţiilor de învăţământ să utilizeze cu  maximă eficienţă  bunurile din baza materială.  

	6.
	2. După alineatul (4.4) al articolului 166 se introduce alineatul (4.5) cu următorul cuprins:

“(4.5) Terenurile şi clădirile în care îşi desfăşoară activitatea unităţile şi instituţiile de învăţământ preuniversitar din subordinea Ministerului Educaţiei Naţionale, ale căror cheltuieli de întreţinere, funcţionare şi dezvoltare se finanţează de la bugetul de stat, fac parte din domeniul public al statului. Celelalte componente ale bazei materiale sunt de drept proprietatea unităţilor şi instituţiilor respective."
	 “44 Terenurile şi clădirile în care îşi desfăşoară activitatea unităţile şi instituţiile de învăţământ preuniversitar din subordinea Ministerului Educaţiei şi Cercetării, ale căror cheltuieli de întreţinere, funcţionare şi dezvoltare se finanţează de la bugetul de stat, fac parte din domeniul public al statului şi se află în administrarea Ministerului Educaţiei şi Cercetării. Celelalte componente ale bazei materiale sunt de drept proprietatea unităţilor şi instituţiilor respective."
	Se asigură o situaţie juridică clar definită a bazei materiale a unităţilor şi instituţiilor de învăţământ preuniversitar din subordinea directă a MEC.

	7.
	Dupa alineatul 45 al articolului 166 se introduce alineatul 46 cu urmatorul cuprins:

   “46 Terenurile si cladirile preluate in mod abuziv de stat dupa data de 4 septembrie 1940 de la persoane fizice sau juridice fac parte din domeniul privat al statului in conditiile legii si pot face obiectul unor acte normative de restituire."
	Se abrogă
	Propunem eliminarea acestui text de lege deoarece situaţia juridică a imobilelor  preluate de către stat s-a statutat prin Lg.nr.10/2001.

	8.
	4.Alineatele (1) şi (3) ale art.167 vor avea următorul cuprins:

“Art.167 – (1) Ministerul Educaţiei Naţionale, prin inspectoratele şcolare, asigură, cu sprijinul material al consiliilor locale, funcţionarea tuturor unităţilor din învăţământul preuniversitar de stat.


	Alineatul (1)  al articolului 167 se modifică şi va avea următorul cuprins:

(1) Finanţarea unităţilor de învăţământ preuniversitar de stat se face descentralizat prin bugetele consiliilor judeţene/Consiliul General al municipiului Bucureşti sau prin bugetele locale. Repartizarea fondurilor pe unităţile de învăţământ preuniversitar se face prin hotărârea Consiliului Judeţean/Consiliului General al municipiului Bucureşti sau local, pe baza metodologiei elaborate de Ministerul Educaţiei şi Cercetării aprobate prin Hotărâre a Guvernului şi cu asistenţa tehnică a inspectoratelor şcolare.
	Modificările sunt necesare în temeiul art.11 din OUG nr.2/2001 şi a HG nr.23/2001 privind organizarea şi funcţionarea Ministerului Educaţiei şi Cercetării.

	9.
	4.Dupa alineatele (1) şi (2) al articolului 167 se introduce alineatul (2.1) cu următorul cuprins:

(2.1) Finanţarea cheltuielilor de funcţionare, întreţinere şi reparare a unităţilor de învăţământ special de stat, precum şi finanţarea cheltuielilor determinate de drepturile acordate, potrivit legii, copiilor şi tinerilor din instituţiile de învăţământ special de stat, cu excepţia celor cuprinse la alin.4 şi 5, este asigurată cu prioritate de consiliile judeţene şi de Consiliul General al Municipiului Bucureşti din bugetele acestora, precum şi din resurse proprii ale respectivelor unităţi. Decontarea cheltuielilor alocate se face de consiliile judeţene, respectiv Consiliul General al Municipiului Bucureşti, în baza documentaţiei prezentate de unităţile şcolare.”


	Alineatul 2 al articolului 167 se completează şi va avea următorul cuprins:

“(2) Finanţarea cheltuielilor de capital, de funcţionare, întreţinere şi reparare a unităţilor din învăţământul preuniversitar, precum şi a bazei didactico-materiale, cu excepţia celor prevăzute la alin.(5), este asigurată prioritar de către consiliile judeţene/Consiliul General al municipiului Bucureşti sau consiliile locale din bugetele acestora, precum şi din resursele proprii ale respectivelor unităţi.

 Din comisia de recepţie a lucrărilor vor face parte şi  reprezentanţi ai inspectoratului şcolar judeţean şi ai unităţii şcolare.”
	Introducerea sintagmei “cheltuieli de capital” este necesară pentru a se putea finanţa eventualele investiţii.

Înlocuirea termenului de “instituţii” cu termenul de “unităţi” este în conformitate  cu prevederil legii învăţământului, care utilizează termenul de “unităţi” când se referă la învăţământul preuniversitar şi de “instituţii” când se referă la învăţământul superior.

	10.
	
	După alineatul (2) al articolului 167 se introduce un alineat nou,  21 cu următorul cuprins:

“21 De  drepturile acordate potrivit legii, beneficiază  copiii şi  tinerii cu deficienţe, care urmează o formă de învăţământ preuniversitar de stat.”
	Introducerea textului este necesară deoarece situaţia copiilor sau tinerilor care sunt şcolarizaţi în învăţământul special beneficiază de protecţie.

	11.
	(3) Cluburile, taberele şcolare, palatele copiilor, inspectoratele şcolare, casele corpului didactic, precum şi alte instituţii de stat subordonate Ministerului Educaţiei Naţionale se finanţează din bugetul acestuia.”
	Alineatul 3 al art.167 se modifică şi va avea următorul cuprins:

(3) Cluburile elevilor, cluburile sportive şcolare,  taberele şcolare, palatele copiilor, inspectoratele şcolare, casele corpului didactic, precum şi alte instituţii de stat subordonate Ministerului Educaţiei şi Cercetării se finanţează din bugetul acestuia.”


	Modificările sunt necesare în temeiul art.11 din OUG nr.2/2001 şi a HG nr.23/2001 privind organizarea şi funcţionarea Ministerului Educaţiei şi Cercetării.

	12.
	
	Alineatul 4 al art.167 se modifică şi va avea următorul cuprins:

,,(4) Fondurile necesare pentru salarizarea personalului didactic, didactic auxiliar şi administrativ din unităţile şi instituţiile de învăţământ preuniversitar, pentru deplasări, precum şi pentru cheltuieli de dotări cu obiecte de inventar şi cărţi sunt asigurate din bugetul de stat şi defalcate în bugetele locale ale unităţilor administrativ-teritoriale.
	În temeiul OUG nr.32/20001 fondurile pentru salarizarea personalului didactic, didactic auxiliar şi administrative din instituţiile de învăţământ preuniversitar de stat, pentru deplasări, precum şi cele pentru dotări cu obiecte de inventar şi cărţi se alocă prin bugetele autorităţilor judeţene/locale.

	13.
	Articolul II – Lista cuprinzând unele bunuri care alcătuiesc domeniul public al statului şi al unităţilor administrativ-teritoriale, anexă la Legea nr.213/1998 privind proprietatea publică şi regimul juridic al acesteia, publicată în Monitorul Oficial al României, Partea I, nr.448 din 24 noiembrie 1998, se completează la punctele I,II şi III conform prevederilor

 articolului I.
	Articolul II. Lista cuprinzând unele bunuri care alcătuiesc domeniul public al statului şi al unităţilor administrativ-teritoriale, anexă la Legea nr.213/1998 privind proprietatea publică şi regimul juridic al acesteia, publicată în Monitorul Oficial al României, Partea I, nr.448 din 24 noiembrie 1998, se completează la punctele I, II şi III conform prevederilor articolului I al prezentei legi.
	

	14.
	
	Articolul III.  Legea învăţământului nr. 84/1995, republicată, cu modificările şi completările ulterioare, va fi republicată în Monitorul Oficial al României, Partea I.
	Este absolut necesară republicarea legii învăţământului având în vedere modificarea şi completarea succesivă a acesteia prin diverse acte normative.

	15.
	
	Articolul IV.  De la data intrării în vigoare a prezentei legi orice dispoziţii contrare se abrogă  
	


Având în vedere că proiectul de lege modifică şi completează prevederile Legii învăţământului nr.84/1995 care este lege organică, şi proiectul de lege menţionat mai sus, are caracter de lege organică.



PREŞEDINTE









         SECRETAR


        Prof.univ.dr.ing.Anghel Stanciu







 Ing.Nicolae Vasilescu

Expert parlamentar

Constantin Brătianu

Anexă: Amendamente respinse

AMENDAMENTE RESPINSE

În cursul dezbaterii în comisie, următoarele amendamente au fost respinse:

	Nr.

crt.
	Textul iniţial  
	Amendamentul propus şi autorul acestuia
	Motivare

	1.
	 46 Terenurile si cladirile preluate in mod abuziv de stat dupa data de 4 septembrie 1940 de la persoane fizice sau juridice fac parte din domeniul privat al statului in conditiile legii si pot face obiectul unor acte normative de restituire.
	Terenurile şi clădirile preluate în mod abuziv de stat după data de 4 septembrie 1940 de la persoane fizice sau juridice fac parte din domeniul privat al statului în condiţiile legii şi pot face obiectul unor acte normative de restituire.

Kelemen Atilla - Lider Grup Parlamentar UDMR
	Autorul consideră că situaţia acestor bunuri nu a fost clarificată de Legea nr.10/2001  şi că  prin art.8 alin.(2) soluţionarea a fost amânată. Menţinerea textului este necesară pentru a avea o situaţie juridică clară a patrimoniului ce urmează să fie restituită printr-un act normativ ulterior.



	2.
	
	Terenurile şi clădirile preluate în mod abuziv de stat după data de 4 septembrie 1940 de la cultele religioase sau de la comunităţile minorităţilor naţionale fac parte din domeniul privat al statului în condiţiile legii şi pot face obiectul unor acte normative de restituire.

Kelemen Atilla - Lider Grup Parlamentar UDMR
	Idem

